'পিকে'-তে তাঁর নগ্ন পোস্টার নিয়ে ইতিমধ্যেই প্রবল হইচই পড়ে গেছে। এমনকি অশ্লীলতার অভিযোগে তাঁর বিরুদ্ধে মামলাও করা হয়েছে। নগ্নতা নিয়ে অবশ্য আমির তাঁর সোজাসাপ্টা মতামত জানিয়ে দিয়েছেন। তিনি সাফ জানিয়েছেন ''নগ্নতা দিয়ে অশ্লীলতাকে বিচার করা যায় না। আমাদের মাথায় কিছু ধারণা বাসা বেধে আছে। আমরা নগ্ন হয়েই পৃথিবীতে আসি। দরকার শুধু মানসিকতা পরিবর্তনের। পিকে-এর পোস্টারে কোনও অশ্লীলতা নেই।''